# 5. PROTOKOL O POSTUPANJU U SLUČAJU NASILJA MEĐU DJECOM I MLADIMA

Temeljem Programa aktivnosti za sprečavanje nasilja među djecom i mladima Vlade Republike Hrvatske , 2004. godine donosimo Protokol o postupanju u slučaju nasilja među djecom i mladima:

* 1. Učitelji i stručni suradnici dužni su o svakom kršenju prava djeteta (tjelesnog ili duševnog nasilja, spolne zloporabe, zanemarivanja, ili nehajnog postupanja, zlostavljanja ili izrabljivanja djeteta odnosno učenika) odmah javiti tijelo socijalne skrbi ili drugom nadležnom tijelu.
  2. Ako je takva obavijest primljena u Centru za socijalnu skrb od drugog tijela Centar za socijalnu skrb dužan je o poduzetim mjerama izvijestiti to tijelo ili ustanovu.
  3. U slučaju potrebe kod kršenja prava djeteta pomoć drugih djelatnika odgojno obrazovne ustanove ili po potrebi pozvati djelatnika policije
  4. Ako je dijete povrijeđeno odmah zatražiti liječničku pomoć te od strane stručne osobe sprovesti dijete liječniku, a po mogućnosti sačekati dolazak djetetovih roditelja ili zakonskih zastupnika.
  5. Odmah po prijavljenom nasilju izvijesti o tome zakonske zastupnike te ih upoznati sa svim činjenicama i okolnostima događaja te ih izvijestiti o aktivnostima koje će se poduzeti.
  6. U dogovoru s liječnikom, ako je postojala liječnička intervencija obavljaju se obavijesni razgovori s djetetom, ali uvijek u nazočnosti stručnih djelatnika odgojno obrazovne ustanove postupajući brižljivo i poštujući djetetovo dostojanstvo . Razgovore treba obaviti i sa zakonskim zastupnicima djeteta, s drugom djecom ili odraslim osobama koje imaju spoznaju o učinjenom nasilju.
  7. Ako se radi o osobito teškom obliku i intenzitetu nasilja treba se savjetovati s nadležnom stručnom osobom ili službom poradi pomoći djeci – svjedocima nasilja.
  8. Što žurnije ukazati djetetu na neprihvatljivost i štetnost takvog ponašanja te posebno obratiti pozornost nije li i dijete počinitelj nasilja također žrtva zanemarivanja ili zlostavljanja u svojoj obitelji ili izvan nje u kojem slučaju treba odmah izvijestiti centar za socijalnu skrb, a po potrebi ili sumnju na počinjene kažnjive radnje izvijestiti policiju ili nadležno državno odvjetništvo. Odgojno obrazovne ustanove će u međuvremenu poduzeti sve mjere za pomirenje djece i njihovo međusobno tolerantno ponašanje.
  9. Zakonske zastupnike djeteta koje je počinilo nasilje, upoznati ih s događajem, kao i s neprihvatljivošću i štetnošću takvog ponašanja, savjetovati uključivanje u savjetovanje ili stručnu pomoć unutar škole ili izvan nje 7centri za socijalnu skrb, poliklinike za zaštitu djece, obiteljska savjetovališta i slično) i izvijestiti ih o obvezi odgojno-obrazovne ustanove da slučaj prijavi nadležnom centru za socijalnu skrb, Uredima državne uprave u županijama (Služba za društvene djelatnosti ili Gradskom uredu za obrazovanje i znanost), policiji ili nadležnom državnom odvjetništvu.
  10. Voditi evidenciju o svim poduzetim aktivnostima, razgovorima i izjavama.
  11. Tijela zadužena za sigurnost u odgojno obrazovnim ustanovama su: stručna osoba- koordinator aktivnosti, stručni suradnici, nastavnici i ravnatelj.